Matjaž Kumelj: Bodite iskreni do samega sebe

Matjaž Kumelj je pevec, ki na slovenski sceni ustvarja že 11 let. Začel je v skupini all4play, zatem se je podal na svojo solistično glasbeno pot. Ukvarja se tudi z manekenstvom, med drugim je leta 2012 je postal Mister Slovenije. Trenutno združuje glasbo, igro in manekenstvo.

Kaj trenutno počnete v življenju, s čim se ukvarjate?

“Trenutno se veliko ukvarjam s svojo kariero. Glasba je tista, za katero mi bije srce. Trenutno promoviram svojo novo pesem Kemija, za katero sem kot solist posnel tudi svoj prvi videospot. Velik del trenutnega življenja je tudi muzikal Mamma mia, v katerem imam vlogo. Ogromno nastopamo po Sloveniji, do sedaj smo odigrali 64 ponovitev.”

Foto: Ana Gregorič

Kaj je pri vas v tem trenutku na prvem mestu?

“Glasba. Se pa zavedam, da bom počasi moral postaviti na prvo mesto tudi svoje osebno življenje, ki trenutno malo miruje (smeh).”

Za koga in kaj bi lahko rekli, da ljubite v svojem življenju?

“Lahko bi rekel, da nekako obožujem ljudi, ki so okoli mene. Brez njih ne morem zdržati. Če imaš prave ljudi okoli sebe, te to navdušuje in polni baterije!”

Vaša prva asociacija na ljubezen?

“V mislih nekako zajema dva. Ljubezen med dvema je najmočnejša, zato si želim, da ljubezen označuje boljšo polovico in sebe. Seveda pa se iz tega širi ljubezen na vse strani.”

Prvi poljub in prvi seks, oba si zapomnimo za vedno. Imate na ta dva trenutka lepe spomine?

“Predvsem nerodne. Po navadi je to takrat, ko želimo na vsak način spoznati nekaj novega in gremo brez glavo čez zid. Izkušnje so smešne, a so prve. Nobene stvari ne znamo v prvem poskusu (smeh).”

Foto: Ana Gregorič

Nam lahko zaupate kakšno “odštekano zgodbo”, ki se vam je pripetila v vašem ljubezenskem življenju?

“Spomnim se poljuba v osnovni šoli. Čakal sem toliko časa, da je zazvonil šolski zvonec, takrat sem dekle poljubil in imel odličen izgovor, da letim naravnost v razred.”

Je v vaših očeh samskost obdobje, ki ga je treba čim prej končati, ali pa morda najlepše obdobje v življenju, ki ga je treba pošteno izkoristiti?

“Po navadi je tako, da ko smo samski strmimo k temu, da najdemo sorodno dušo. To je pač naš nagon. Je pa res, da bi marsikdaj morali uživati samsko življenje in ta čas porabiti zase in razmisliti stvari, ki so nas pripeljale iz zveze v samsko življenje. Kot večkrat rečeno: Za dežjem vedno posije sonce :)”

Kako pa gledate na prekinitev partnerske zveze? Kako ste se, če ste bili kdaj v tem položaju, s tem soočali?

“Sam se osebno zelo hitro na vežem na sočloveka, prijatelja itn. Če ugotovim, da je človek v redu, se predam in sem dober do njega. Tudi do dekleta. Zato je prekinitev težka stvar in obdobje. Delujem po načelu, da se to zgodi z razlogom, kar pa ni opravičilo, da vzrok ne obstaja. Ravno nasprotno. Treba ga je najti in rešiti, potem pa se zaposliti s stvarmi, ki nas veselijo.”

Foto: Ana Gregorič

Danes se že 20 % Slovencev spozna preko spleta. Kaj menite vi o tovrstnem spletnem spoznavanju?

“Ta podatek se mi zdi majhen, glede na to, da vse več časa preživimo za računalnikom in telefonom (smeh). Splet je lahko v veliko pomoč, saj najdemo ogromno koristnih stvari, hkrati pa smo mi tisti, ki jih potrdimo ali zavržemo, saj je ogromno podatkov, ki morda niso prvi.”

Na največjem slovenskem spoznavnem portalu ona-on.com se je spoznalo kar 15.000 parov. Je tudi med vašimi znanci kakšen par, čigar iskrica je preskočila prav na ona-on.com?

“Ne bi vedel, če ravno na tem portalu. Sem pa že slišal, da se ogromno ljudi spozna preko socialnih omrežij. To se mi zdi super ideja za prvo iskrico. Kasneje pa je seveda potrebno daljše obdobje spoznavanja in druženja.”

Kaj bi sporočili vsem samskim uporabnikom ona-on.com, ki ljubezen svojega življenja še iščejo?

“Bodite iskreni do samega sebe, le tako boste lahko bili dober človek drugim!”

Videospot za skladbo Kemija si lahko ogledaš spodaj: